රෝගයෙකුගේ සිරුරේ පවතින බැක්ටීරියාවක් තවත් පුද්ගලයෙකුට ඇතුළු විය හැකි ක්‍රම ප්‍රධාන වශයෙන් කීපයක් පවතී. එකක් කතා කිරීමේදී කෙළ විසිවීමක් වැනි දෙයකින් හෝ මුඛ චුම්බනයකින්. එසේත් නැත්නම් ආශ්වාස ප්‍රාශ්වාසයේදී. එලෙස ආශ්වාස ප්‍රාශ්වාසයත් සමග පරිසරයට එකතුවන බැක්ටීරියාව රෝගියා අසල සිටින කෙනාගේ තුවාලයකට එකතු වීමෙන් ඒ අයගේ ශරීරයට එකතු විය හැකිය. සෙනෙවිගේ සිරුරට එලෙස එක් වූ බැක්ටීරියාව දෙව්මිගේ සිරුරට කිසියම් ක්‍රමයකට එක් වී ඇත. ඇතැම්විට එය ඇයට එන්නත් කළ ස්ථානයේ කුඩා සිදුරෙන් ඇතුළු වුණා වන්නටද හැකිය. සීත කාලයට භාවිත කිරීමට ඉදිකර ගන්නා මේ යටබිම් මහල් බොහෝ දෙනා කුලියට දෙති. සෙනෙවිලාට මේ නිවස ලැබුණේද ඒ අනුවය. තමන්ට වීසා අහිමි බව ඔවුන් කාටවත් දැනගන්නට ඉඩ තැබුවේ නැත. එහෙත් තමන් රැකියාව කළ හෝටලයේ හිමිකරුට සෙනෙවි ඒ බව දන්වා තිබුණේ හදිසි පොලිස් වැටලීමකදී ඔහුගේ සහය අත්‍යවශ්‍ය වූ බැවිනි. දිනක් සිතුවා සේම වීසා නැතිව රටේ රැඳී සිටින්නන් සොයා පොලිසිය මෙහෙයුමක් අරඹා තිබිණ. පොලිසිය සෙනෙවි සේවය කළ ස්ථානයට ද කඩාපාත් විය. සෙනෙවි ගැනද සෙවීමට මත්තෙන් හෝටලයේ කෑම ගනිමින් සිටි අය ගොඩට ඔහුව එකතු කළ මුදලාලි ඒ උගුලෙන් බේරාගත්තද වීසා නැති අය ළඟ තබාගැනීමේ වරදට දඬුවම් ලැබීමට නොහැකි නිසා සෙනෙවි රැකියාවෙන් ඉවත් කළේය.
බැක්ටීරියාවක් තවත් පුද්ගලයෙකුට ය හැක්කේ කෙළ විසිවීමකින් හෝ කුමකින්ද ?
මුඛ චුම්බනයකින්